Аслан Бжьаниа Хомс ақалақь аҿы иҟалаз аԥжәара инамаданы Башар Асад дидышшылеит
18:03 09.10.2023 (ирҿыцуп: 18:23 09.10.2023)
© SputnikАслан Бжания встретился с послом России в Абхазии Алексеем Двиняниным
© Sputnik
Хомс ақалақь аҿы иҟоу арратә ҵараиурҭа иажәлеит аԥшьаша жьҭаара 5 рзы, акурсантцәа роушьҭра иазкыз аусмҩаԥгатә аан.
АҞӘА, жьҭаара 9 – Sputnik. Аԥсны ахада Аслан Бжьаниа Хомс ақалақь аҿы иҟалаз аԥжәара инамаданы Шьамтәыла ахада Башар Асад дидышшылеит. Абри атәы аанацҳауеит атәыла ахада ипресс-маҵзура.
"Аԥсны гәалсра дула ирыдыркылеит иҟалаз атеракт. Ҳақәыӡбоит аҿари, аҳәсеи, ахәыҷқәеи рышьра", - аҳәоит адшшылараҟны.
Аслан Бжьаниа иҭахаз рыуацәеи рҭынхацәеи дрыдышшылеит, ахәрақәа заур иаарласны ргәабзиара шьақәгыларц рзеиӷьеишьеит.
Хомс ақалақь аҿы иҟоу арратә ҵараиурҭа иажәлеит аԥшьаша жьҭаара 5 рзы, акурсантцәа роушьҭра иазкыз аусмҩаԥгатә аан. Аҵыхәтәантәи адыррақәа рыла, иҭахеит 89-ҩык иреиҵамкәа ауаа, 277 ахәрақәа роуит. Атәылаҿы хымш алахьеиқәра рылаҳәоуп.